**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**\_\_\_\_\_\_\_\_\_ 2019 թվականի N \_\_\_\_-Ա**

**ՄԻ ՇԱՐՔ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԸ ՎԵՐԱՆՎԱՆԵԼՈՒ ՄԱՍԻՆ**

---------------------------------------------------------------------------------------------------

Հիմք ընդունելով «Պետական ոչ առևտրային կազմակերպությունների մասին» Հայաստանի Հանրապետության օրենքի 13-րդ հոդվածը ՝ Հայաստանի Հանրա­պետու­թյան կառավարությունը որոշում է.

1. «Երևանի մտավոր թերզարգացում ունեցող երեխաների հ.2 հատուկ (օժան­դակ) դպրոց» (պետական գրանցման համարը՝ 273.210.03500), «Երևանի մտավոր թերզարգացում ունեցող երեխաների թիվ 6 հատուկ (օժան­դակ) դպրոց» (պետական գրանցման համարը՝ 282.210.04696), «Երևանի խոսքի ծանր խանգարումներ ունեցող երեխաների հ. 8 հատուկ կրթահամալիր» (պետական գրանցման համարը՝ 264.210.06269) և Երևանի հ.12 հատուկ դպրոց» (պետական գրանցման համարը՝ 273.210.03473) պետական ոչ առևտրային կազմակերպությունները համապատասխանաբար վերանվանել «Երևանի N1 տարածքային մանկավարժահոգե­բա­նական աջակցության կենտրոն», «Երևանի N2 տարածքային մանկավարժահոգե­բա­նական աջակցության կենտրոն», «Երևանի N3 տարածքային մանկավարժահոգե­բա­նական աջակցության կենտրոն» և «Երևանի N4 տարածքային մանկավարժահոգե­բա­նական աջակցության կենտրոն» պետական ոչ առևտրային կազմակերպություններ (այսուհետ՝ կազմակերպություններ):

2. Սահմանել, որ կազմակերպություններն երկրորդ՝ տարածքային մակարդակում երե­խայի կրթության կազմակերպման մանկավարժահոգեբանական աջակցության ծառայու­թյուններ մատուցող կազմակերպություններ են, որոնց՝

1) նպատակը իրենց սպասարկման տարածքի ուսումնական հաստատություններում սովորողների կրթության կազմակերպմանը և կրթության առանձնահատուկ պայման­ների կարիք ունեցող երեխաների ներառմանն աջակցելն է.

2) գործունեության առարկան կրթության կազմակերպման ոլորտում մանկավարժա­հո­գեբանական աջակցության ծառայությունների մատուցումն է:

3. Թույլատրել կազմակերպություններին իրականացնել ձեռնարկատիրական գործունեու­թյան հետևյալ տեսակները`

1) ուսումնական և մեթոդական գրականության մշակում և հրատարակում.

2) դիդակտիկ նյութերի և պարագաների ստեղծում.

3) մանկավարժահոգեբանական աջակցության ծառայությունների մատուցում՝ 18-ից բարձր տարիք ունեցող (հանրակրթության մեջ չընդգրկված) անձանց.

4) փորձագետ-մասնագետների կողմից մանկավարժահոգեբանական աջակցության ծառայությունների մատուցում:

4. «Երևանի N1 տարածքային մանկավարժահոգե­բա­նական աջակցության կենտրոն», «Երևանի N2 տարածքային մանկավարժահոգե­բա­նական աջակցության կենտրոն», «Երևանի N3 տարածքային մանկավարժահոգե­բա­նական աջակցության կենտրոն» և «Երևանի N4 տարածքային մանկավարժահոգե­բա­նական աջակցության կենտրոն» պետական ոչ առևտրային կազմակերպությունների կառավարման` «Պետական ոչ առև­տրային կազմակերպությունների մասին» Հայաստանի Հանրապետության օրենքի 13-րդ հոդվածի 2-րդ մասի «գ», «դ», «ե» և «է» կետերով նախատեսված լիազորությունները վերապահել Հայաստանի Հանրապետության կրթության , գիտության, մշակույթի և սպորտի նախարարությանը:

 5. Հանձնարարել Հայաստանի Հանրապետության կրթության, գիտության, մշակույթի և սպորտի նախարարին և առաջարկել Երևանի քաղաքապետին՝ սույն որո­շումն ուժի մեջ մտնելուց հետո համատեղ ապահովել.

1) Երևանի մտավոր թերզարգացում ունեցող երեխաների հ.2 հատուկ (օժան­դակ) դպրոց», «Երևանի մտավոր թերզարգացում ունեցող երեխաների թիվ 6 հատուկ (օժան­դակ) դպրոց», «Երևանի խոսքի ծանր խանգարումներ ունեցող երեխաների հ. 8 հատուկ կրթահամալիր» և Երևանի հ.12 հատուկ դպրոց» պետական ոչ առևտրային կազմակերպությունների սովորողների՝ հանրակրթական ծրագրով հետագա ուսումնառությունը .

2) երկամսյա ժամկետում՝ «Երևանի մտավոր թերզարգացում ունեցող երեխաների հ.2 հատուկ (օժան­դակ) դպրոց», «Երևանի մտավոր թերզարգացում ունեցող երեխաների թիվ 6 հատուկ (օժան­դակ) դպրոց» և «Երևանի խոսքի ծանր խանգարումներ ունեցող երեխաների հ. 8 հատուկ կրթահամալիր» և Երևանի հ.12 հատուկ դպրոց» պետական ոչ առևտրային կազմակերպությունների սեփականու­թյան իրավունքով և անհատույց օգտագործման իրա­վուն­քով պատկանող գույքի, ինչպես նաև պարտավորությունների կազմի ճշտման գործընթացը և գույքի հանձնման-ընդունման աշխատանքների կատարումը.

6. Հայաստանի Հանրապետության կրթության, գիտության, մշակույթի և սպորտի նախարարին` սույն որո­շումն ուժի մեջ մտնելուց հետո՝ երկամսյա ժամկետում հաստատել կազմակերպությունների կանոնադրությունը՝ նոր խմբագրությամբ:

 7.Կազմակերպությունների անվանափոխության հետ կապված պետական գրանցման և կնիքի ձեռքբերման ծախսերը կատարել կազմակերպությունների միջոցների հաշվին:

8. Պետական գույքի կառավարման կոմիտեի նախագահին ՝ սույն որոշման 7-րդ կետում նշված աշխատանքների ավարտից հետո, եռամսյա ժամկետում, «Երևանի մտավոր թերզարգացում ունեցող երեխաների հ.2 հատուկ (օժան­դակ) դպրոց», «Երևանի մտավոր թերզարգացում ունեցող երեխաների թիվ 6 հատուկ (օժան­դակ) դպրոց» և Երևանի հ.12 հատուկ դպրոց» պետական ոչ առևտրային կազմակերպությունների հետ կնքել համապատասխանաբար. 24.07.2017թ. կնքված անշարժ գույքի անհատույց օգտագործման N 80/0017, 06.03.2012թ. N 12/0012 և 07.05.2018 թ. N 8106/0018 կնքված անշարժ գույքի պայմանագրերում սույն որոշման 1-ին կետում նշված անվանափոխման մասին համաձայնագիր (այսուհետ՝ համաձայնագիր)՝ սահմանելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերն ենթակա են իրականացման «Երևանի N1 տարածքային մանկավարժահոգե­բա­նական աջակցության կենտրոն», Երևանի N2 տարածքային մանկավարժահոգե­բա­նական աջակցության կենտրոն» և «Երևանի N4 տարածքային մանկավարժահոգե­բա­նական աջակցության կենտրոն» պետական ոչ առևտրային կազմակերպությունների միջոցների հաշվին.

**ՀԻՄՆԱՎՈՐՈՒՄ**

**«ՄԻ ՇԱՐՔ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԸ ՎԵՐԱՆՎԱՆԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇ­ՄԱՆ ԸՆԴՈՒՆՄԱՆ**

**1․ Իրավական ակտի ընդունման անհրաժեշտությունը**

 ««Մի շարք պետական ոչ առևտրային կազմակերպությունները վերանվանելու մասին» ՀՀ կառավարության որոշման նախագիծը բխում է «Հանրակրթության մասին» Հայաստանի Հանրապետության օրենքում լրացումներ և փոփոխությունններ կատարելու մասին» Հայաստանի Հանրապետության 2014 թվականի դեկտեմբերի 1-ի ՀՕ-200-Ն օրենքի 21-րդ հոդվածի պահանջներից, Հայաստանի Հանրապետության կառավարության 2016 թվականի փետրվարի 18-ի N6 արձանագրային որոշմամբ հավանության արժանացած համընդհանուր ներառական կրթության համակարգի ներդրման գործողու­թյուն­ների պլանի կատարումն ապահովելու անհրաժեշտությունից:

 **2. Ընթացիկ իրավիճակը և կարգավորման նպատակը**

ՀՀ Ազգային ժողովի կողմից 2014 թվականի դեկտեմբերի 1-ին ընդունվել է «Հանրակրթության մասին» ՀՀ օրենքում լրացումներ և փոփոխություններ կատարելու մասին» ՀՀ օրենքը (ՀՕ-200-Ն), որով նախատեսվում է հանրակրթության համակարգում անցում կատարել համընդհանուր ներառական կրթության, կիրառելով երեխայի կրթական կարիքներին արձագանքման եռաստիճան համակարգ: Օրենքի կիրարկման արդյունքում կրթության առանձնահատուկ պայմանների կարիք ունեցող երեխաները մանկավարժահոգեբանական աջակցություն կստանան 3 մակարդակում՝ հանրակրթական դպրոցում, ինչպես նաև տարածքային և հանրապետական մանկավարժահոգեբանական աջակցության կենտրոնների կողմից:

Օրենքով ամրագրվել է, որ հատուկ դպրոցները, պետք է վերակազմակերպվեն տարածքային մանկավարժահոգե­բանական աջակցության կենտրոնների, որոնք աջակցություն կտրամադրեն հանրակրթական դպրոցներին, կազմակերպելու համար կրթության առանձնահատուկ պայմանների կարիք ունեցող երեխաների կրթությունը:

Տարածքային մանկավարժահոգե­բանական աջակցության կենտրոնները, որպես երկրորդ մակարդակ, պետք է մատուցեն անձի կրթության աջակցության մանկավարժահոգեբանական ծառայություններ (կազմակերպում, համակարգում) և իրականացնեն անձի կրթության առանձնահատուկ պայմանների կարիքի գնահատում:

Հայաստանի Հանրապետության կառավարության 2016 թվականի փետրվարի 18-ի N6 արձանագրային որոշման համընդհանուր ներառական կրթության համակարգի ներդրման գործողությունների պլան և ժամանակացույց 18-րդ կետի համաձայն նախատեսվում է 2019 թվականի ընթացքում Երևան քաղաքում առնվազը 4 տարածքային մանկավարժահոգե­բանական աջակցության կենտրոնների հիմնադրում: «Երևանի N1 տարածքային մանկավարժահոգե­բա­նական աջակցության կենտրոն», «Երևանի N2 տարածքային մանկավարժահոգե­բա­նական աջակցության կենտրոն» և «Երևանի N3 տարածքային մանկավարժահոգե­բա­նական աջակցության կենտրոն» և «Երևանի N4 տարածքային մանկավարժահոգե­բա­նական աջակցության կենտրոն» պետական ոչ առևտրային կազմակերպությունները հիմնադրվում են «Երևանի մտավոր թերզարգացում ունեցող երեխաների հ.2 հատուկ (օժան­դակ) դպրոց», «Երևանի մտավոր թերզարգացում ունեցող երեխաների թիվ 6 հատուկ (օժան­դակ) դպրոց», «Երևանի խոսքի ծանր խանգարումներ ունեցող երեխաների հ. 8 հատուկ կրթահամալիր» և Երևանի հ.12 հատուկ դպրոց» պետական ոչ առևտրային կազմակերպությունները վերանվանելու միջոցով: Երևան քաղաքի հատուկ դպրոցներից սովորողների տեղափոխում հանրակրթական դպրոցներ, իսկ ներառական կրթական համակարգում չներառված երեխաների հետագա կրթությունը ապահովվելու է ՀՀ տարածքում գործող հատուկ դպրոցներում (ծնողի ընտրությամբ):

**3. Ակնկալվող արդյունքը**

Իրավական ակտի ընդունման արդյունքում տարածքային մանկավարժահոգեբանական աջակցության կենտրոնների հիմնադրմամբ նախատեսվում է համընդհանուր ներառական կրթության, յուրաքանչյուր երեխայի կրթության առանձնահատուկ պայմանի կարիքի բացահայտման, գնահատման ու դրան համապատասխան կրթության կազմակերպման արդյունավետ մեխանիզմների ներդնում, ինչը կնպաստի կրթության ոլորտում սահմանված նպատակների իրականացմանը, մասնավորապես կապահովի հավասարապես հասանելի, ներառական և որակյալ կրթություն բոլոր երեխաների համար:

**ՏԵՂԵԿԱՆՔ**

**«Մի շարք պետական ոչ առևտրային կազմակերպությունները վերանվանելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացման կամ նվազեցման մասին**

 «Մի շարք պետական ոչ առևտրային կազմակերպությունները վերանվանելու մասին»Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի սպասվում:

**ԱՄՓՈՓԱԹԵՐԹ**

**«Մի շարք պետական ոչ առևտրային կազմակերպությունները վերանվանելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության գերատեսչությունների դիտողությունների և առաջարկությունների մասին**

|  |  |  |  |  |
| --- | --- | --- | --- | --- |
| N/N | **Առարկության, առաջարկության հեղինակը, Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացու****թյուն** | **Կատարված փոփոխություն** |
| **1.** | ՀՀ ֆինանսների նախարարություն 2019-05-27 N01/8-3/8595-2019 | Առաջարկում է 1. խմբագրել Նախագծի 8-րդ կետը՝ «Երևանի N2 տարածքային մանկավարժահոգեբա­նա­կան աջակցության կենտրոն» բառերից առաջ ավելացնելով «Երևանի N1 տարածքային մանկա­վար­ժահոգե­բա­նական աջակցության կենտրոն» բառերը:2. ՀՀ կառավարության 26.12.2002թ. N2179-Ն որոշման 2-րդ հավելվածում ուժը կորց­րած ճանաչել «Երևան քաղաք» բաժնի 2-րդ, 3-րդ, 5-րդ կետերը, ինչպես նաև «Հայաստանի Հան­րա­պե­տու­թյան կրթության և գիտության նախարարության ենթակայության դպրոցներ» բաժնի 3-րդ կետը: | 1.Ընդունվել է2.Ընդունվել է մասնակի | 1.Որոշման նախագծի 8-րդ կետը առաջարկին համապատասխան խմբագրվել է:2.Հայաստանի Հանրապետության բոլեր մարզերում տարածքային մանկավարժահոգե­բանական աջակցության կենտրոնների հիմնադրման աշխատանքների ավարտից հետո նախատեսվում է սահմանված կարգով/իրավական ակտով/ ունենալ նախարարության ենթակայության կենտրոնների վերաբերյալ համապատախան ցանկ, որ մեջ կներառվի դրույթ լ ՀՀ կառավարության 26.12.2002թ. N2179-Ն որոշման 2-րդ հավելվածում համապատասխան փոփոխություններկատարելու մասին: |
| **2.** | Պետական գույքի կառավարման կոմիտե2019-06-1001/22.22/3973-19 | Առաջարկում է Նախագծի նախաբանից հանել Պետական ոչ առևտրային կազմակերպությունների մասին ՀՀ օրենքի 13-րդ հոդվածին կատարված հղումը, իսկ Նախագծի 8-րդ կետում ավելացնել «Երևանի N1 տարածքային մանկավարժահոգե­բա­նական աջակցության կենտրոն» ՊՈԱԿ-ի անվանումը: Միաժամանակ տեղեկացնում եմ, որ Երևանի խոսքի ծանր խանգարումներ ունեցող երեխաների հ. 8 հատուկ (օժանդակ) դպրոց ՊՈԱԿ-ի հետ անշարժ գույքի անհատույց օգտագործման պայմանագիր կնքված չէ, իսկ «Երևանի մտավոր թերզարգացում ունեցող երեխաների հ.2 հատուկ (օժան­դակ) դպրոց», «Երևանի մտավոր թերզարգացում ունեցող երեխաների թիվ 6 հատուկ (օժան­դակ) դպրոց», Երևանի հ.12 հատուկ դպրոց» պետական ոչ առևտրային կազմակերպությունների հետ կնքվել են համապատասխանաբար 24.07.2017թ. թիվ 80/0017, 06.03.2012թ. թիվ 12/0012 և 07.05.2018թ. թիվ 106/0018 անհատույց օգտագործման պայմանագրեր: | 1.Չի ընդունվում2. Ընդունվել է |  Համաձայն Պետական ոչ առևտրային կազմակերպությունների մասին ՀՀ օրենքի 13-րդ հոդվածի 2-րդ կետում նշված պետական կազմակերպության հիմնադիրի բացառիկ լիազորությունները , սույն որոշմաման նախագծի 4-րդ կետի մի մասը տրվում է լիզոր պետական մարմնին, ինչը հիմք է հանդիսանում նախաբանում հղում կատարել նշված օրենքի համապատասխան հոդվածին:2.Որոշման նախագծի 8-րդ կետջում կատարվել է լրացում: Առաջարկին համապատասխան լրացվել է անհատույց օգտագործման իրավունքով կնքված պայմանագրերի տարեթվերը և համաները,ինչ վերաբերվում է Երևանի խոսքի ծանր խանգարումներ ունեցող երեխաների հ. 8 հատուկ (օժանդակ) դպրոց ՊՈԱԿ-ին ամրացված ք.Երևան,Ծարավ Աղբյուրի 14 հասցեում գտնվող անշարժ գույքին , ապա հարցը կկարգավորվի ՀՀ կառավարության 26.01.2006թ. հ. 346 որոշմամբ: |
|  | ՀՀ տարածքային կառավարման և ենթակառուցվածքների նախարարություն2019-06-0401/15.1/5313-19 | Առաջարկում է1.որոշման նախագծի 5-րդ կետի 1-ին ենթակետը և 6-րդ կետի 1-ին ենթակետի <<ա>> պարբերությունը հանել, քանի որ <<Պետական ոչ առևտրային կազմակերպությունների մասին>> ՀՀ օրենքի 13-րդ հոդվածի 2-րդ մասի <<գ>>, <<դ>>, <<ե>> և <<է>> կետերով սահմանված լիազորությունները որոշման նախագծի 4-րդ կետով վերապահվում են ՀՀ կրթության և գիտության նախարարությանը:Միաժամանակ անհրաժեշտ է համապատասխան փոփոխություն կատարել ՀՀ կառավարության 1996 թվականի հունիսի 20-ի <<Երևանի քաղաքային ենթակայության ձեռնարկությունների և կազմակերպությունների ցանկը հաստատելու մասին>> թիվ 191 որոշման մեջ: | 1.Չի ընդունվում2.Չի ընդունվում | 1.Որոշման նախագծի 5-րդ կետի 1-ին ենթակետը և 6-րդ կետի 1-ին ենթակետի ա պարբերությունում նշված գործընթացը վերաբերվում է տվյալ դպրոցներում սովորողների հետագա ուսումը ծնողների համաձայնությաբ այլ դպրոցներում իրականացնելուն/ քանի որ հիմնական դպրոցների գործում են Երևանի քաղաքապետարանի ենթակայությամբ, իսկ ինչ վերաբերվում է նախագծի 4-րդ կետի լիազորությունների մասին ապա դա վերաբերվում է միայն կենտրոնների գործունեության կազմակերպման ը, այլ ոչ թե սովորողների ուսումնառությանը: 2.Առաջարկվող որոշման ցուցակում նշված ուսումնական հաստատություների կազմաիրավական կարգավիճակները համաձայն 1998 թ. մայիսին ընդունված Հայաստանի Հանրապետույան քաղաքացիական օրենսգրքի և 2002 թ. ընդունված Պետական ոչ առևտրային կազմակերպությունների մասին Հայաստանի Հանրապետույան օրենսգրքի փոխվել է՝ հիմնարկից վերակազմակերպվել են պետական ոչ առևտրային կազմակերպությունների: Ուստի նշված Երևանի քաղաքապետարանի ենթակայության ուսւոմնական հաստատութունների ենթակայության փոփոխման հարցին կանրադառնանք Հայաստանի Հանրապետության բոլեր մարզերում տարածքային մանկավարժահոգե­բանական աջակցության կենտրոնների հիմնադրման աշխատանքների ավարտից հետո նախատեսվում է սահմանված կարգով/իրավական ակտով/ ունենալ նախարարության ենթակայության կենտրոնների վերաբերյալ համապատախան ցանկ, որ մեջ կներառվի դրույթ լ ՀՀ կառավարության 26.12.2002թ. N2179-Ն որոշման 2-րդ հավելվածում համապատասխան փոփոխություններկատարելու մասին:  |
| 3. | ՀՀ աշխատանքի և սոցիալական հարցերի նախարարություն 2019թ.-05-23ԶԲ/8232-19 | Առարկություններ և առաջարկություններ չկան: |   |  |
| 4. | Երևանի քաղաքապետարան 2019-05-2301/7-43675հ | Առաջարկում է1.Որոշման նախագծի 5-րդ կետի 1-ին ենթակետը և 6-րդ կետի 1-ին ենթակետի ա պարբերությունը հանել, քանի որ Պետական ոչ առևտրային կազմակերպությունների մասին օրենքի 13-րդ հոդվածի 2-րդ մասի գ, դ, ե և է կետերով սահմանված լիազորությունները որոշման նախագծի 4-րդ կետով վերապահվում են ՀՀ կրթության և գիտության նախարարությանը:2. Միժամանակ, անհրաժեշտ է համապատասխան փոփոխություն կատարել ՀՀ կառավարության 1996 թվականի հունիսի 20-ի Երևանի քաղաքային ենթակայության ձեռնարկությունների և կազմակերպությունների ցանկը հաստատելու մասին N191 որոշման մեջ: | 1.Չի ընդունվում2.Չի ընդունվում | 1.Որոշման նախագծի 5-րդ կետի 1-ին ենթակետը և 6-րդ կետի 1-ին ենթակետի ա պարբերությունում նշված գործընթացը վերաբերվում է տվյալ դպրոցներում սովորողների հետագա ուսումը ծնողների համաձայնությաբ այլ դպրոցներում իրականացնելուն/ քանի որ հիմնական դպրոցների գործում են Երևանի քաղաքապետարանի ենթակայությամբ, իսկ ինչ վերաբերվում է նախագծի 4-րդ կետի լիազորությունների մասին ապա դա վերաբերվում է միայն կենտրոնների գործունեության կազմակերպման ը, այլ ոչ թե սովորողների ուսումնառությանը: 2.Առաջարկվող որոշման ցուցակում նշված ուսումնական հաստատություների կազմաիրավական կարգավիճակները համաձայն 1998 թ. մայիսին ընդունված Հայաստանի Հանրապետույան քաղաքացիական օրենսգրքի և 2002 թ. ընդունված Պետական ոչ առևտրային կազմակերպությունների մասին Հայաստանի Հանրապետույան օրենսգրքի փոխվել է՝ հիմնարկից վերակազմակերպվել են պետական ոչ առևտրային կազմակերպությունների: Ուստի նշված Երևանի քաղաքապետարանի ենթակայության ուսւոմնական հաստատութունների ենթակայության փոփոխման հարցին կանրադառնանք Հայաստանի Հանրապետության բոլեր մարզերում տարածքային մանկավարժահոգե­բանական աջակցության կենտրոնների հիմնադրման աշխատանքների ավարտից հետո: Նախատեսվում է սահմանված կարգով /իրավական ակտով/ ունենալ նախարարության ենթակայության կենտրոնների վերաբերյալ համապատախան ցանկ, որ մեջ կներառվի դրույթ ՀՀ կառավարության 26.12.2002թ. N2179-Ն որոշման 2-րդ հավելվածում համապատասխան փոփոխություններկատարելու մասին: |
|  | ՀՀ Արդարադատության նախարարություն | Առաջարկում է 1. Որոշման նախագծի /այսուհետ՝ նախագիծ/ նախաբանում անհրաժեշտ է հղում կատարել «Հանրակրթության մասին» Հայաստանի Հանրապետության օրենքում լրացումներ և փոփոխություններ կատարելու մասին» 2014 թվականի դեկտեմբերի 1-ի ՀՕ-200-Ն օրենքի 21-րդ հոդվածին՝ նկատի ունենալով «Նորմատիվ իրավական ակտերի մասին» օրենքի 17-րդ հոդվածի պահանջները, ինչպես նաև նախագծին կից ներկայացված հիմնավորման դրույթները: 2. Նախագծի 4-րդ, 5-րդ և 6-րդ կետերում «կրթության և գիտության նախարարությանը» բառերն անհրաժեշտ է փոխարինել «կրթության, գիտության, մշակույթի և սպորտի նախարարությանը» բառերով, իսկ 8-րդ կետում «տնտեսական զարգացման և ներդրումների նախարարության» բառերը՝ «էկոնոմիկայի նախարարության» բառերով՝ նկատի ունենալով «Կառավարության կառուցվածքի և գործունեության մասին» օրենքի պահանջները:  | 1.Ընդունվել է2.Ընդունվել է | 1.Որոշման նախագծի նախաբանում առաջարկին համապատասխան կատարվել է լրացում:2.Առաջարկին համապատասխան կատարվել է փոփոխություն |